Title: DM13 Man 1 oppsummering.pdf
DRONNING MAUDS GATE 1&3 BREEAM – MAN 1 TEKNISK DRIFTSTARTITB-koordinator Rolf Bauer fra Erichsen & Horgen har gjennom hele prosjektet hatt rollen som ansvarlig for teknisk driftsstart ifm. rehabiliteringen av Dronning Mauds gate 1&3. ITB har, på vegne av Pecunia, programmert, utarbeidet og overvåket program for teknisk driftsstart. Dette inkluderer planlegging og overvåking av fullskala integrasjonstester av bygningens tekniske systemer.Prosjektet utføres som en samspillsmodell med delte entrepriser. Prosjekteringsgruppen deltar gjennom hele prosjektet i tett samarbeid med de ulike entreprenørene. Krav til teknisk driftsstart går på tvers av entrepriser og ITB avholder grensesnittsmøter ca. annenhver uke med deltakere fra relevante fag og entreprenører. Dokumentasjon på at det er stilt krav til sesongmessig driftsstart, samt testing ved ulike belastninger fremkommer av møtereferater fra disse møtene. Det er lastet opp eksempler fra slike møtereferat på Interaxo.